# Podatki študijskega programa Kozmetologija

Verzija (veljavna od): 2025-1 (01. 10. 2025)

## Osnovni podatki

|  |  |
| --- | --- |
| Ime programa | **Kozmetologija** |
| Lastnosti programa |  |
| Vrsta | univerzitetni |
| Stopnja | prva stopnja |
| KLASIUS-SRV | Visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja) (16204) |
| ISCED | * zdravstvo (72)
 |
| KLASIUS-P | * Farmacija in lekarništvo (drugo) (7279)
 |
| KLASIUS-P-16 | * Biološke in sorodne vede, drugo (0519)
 |
| Frascati | * Naravoslovno-matematične vede (1)
* Medicinske vede (3)
* Biotehniške vede (4)
 |
| Raven SOK | Raven SOK 7 |
| Raven EOK | Raven EOK 6 |
| Raven EOVK | Prva stopnja |
| Področja/moduli/smeri | * Ni členitve (študijski program)
 |
| Članice Univerze v Ljubljani | * Fakulteta za farmacijo, Aškerčeva 7, 1000 Ljubljana, Slovenija - nosilka
 |
| Trajanje (leta) | 3 |
| Število KT na letnik | 60 |
| Načini izvajanja študija | redni |

## Temeljni cilji programa

Program z ustrezno zastopanostjo kozmetoloških, tehnoloških, naravoslovnih, medicinskih in drugih vsebin usposobi študenta za izvajanje strokovnih del in nalog kjerkoli na področju kozmetologije, delno tudi farmacije, kjer se ne zahteva z direktivo usklajen 5-letni študij farmacije, ter daje hkrati osnovo za nadaljevanje študija na 2. stopnji (Industrijska farmacija) in je odprt za vseživljenjsko strokovno usposabljanje.

## Splošne kompetence (učni izidi)

Program s sodobnimi metodami poučevanja in s prepletanjem vsebin predmetov z veščinami, pridobljenimi v okviru eksperimentalnih vaj in drugega praktičnega usposabljanja, daje diplomantu:

* poznavanje teoretičnih osnov naravoslovnih znanosti in razvita sposobnost naravoslovnega mišljenja,
* usposobljenost za prenos in uporabo teoretičnega znanja v prakso in reševanje problemov,
* sposobnost eksperimentiranja in posredovanja različnih miselnih konceptov,
* razvita sposobnost interpretacije pridobljenega znanja, sposobnost lastnega učenja in inovativnosti na svojem strokovnem področju,
* iniciativnost in samostojnost pri opravljanju določenih nalog,
* sposobnost komuniciranja s sodelavci in strokovnjaki sorodnih disciplin in aktivno sodelovanje pri skupinskem delu,
* usposobljenost za individualno strokovno in raziskovalno delo, za delo v skupini in znanja, potrebna pri komuniciranju in objavljanju rezultatov
* ustrezna znanja za razumevanje, uvedbo, uporabo in vrednotenje sodobnih tehnik in metod, uporabnih na strokovnem in raziskovalnem področju kozmetologije, sposobnost iskanja in umeščanja novih informacij,
* sposobnost uporabe sodobnih računalniških in informacijskih orodij, veščin in spretnosti, ki so navzoče v vsakdanjem strokovnem delu,
* razvita profesionalna etična odgovornost,
* razvita zdravstvena odgovornost z vidika nege in ohranjanja telesa v dobrem stanju z upoštevanjem načel stroke kozmetologije,
* razvita ekološka osveščenost.

## Predmetnospecifične kompetence (učni izidi)

V okviru predmetno-specifičnih kompetenc diplomant pridobi:

* znanja naravoslovnih predmetov iz fizike, matematike, kemije, biologije, biokemije, anatomije idr.
* znanja o mehanizmu delovanja kozmetičnih proizvodov z gledišča sestave in funkcije kože, sluznic, lasišča, ustne votline in drugih delov telesa
* razumevanje interdisciplinarnosti razvoja na področju kozmetike z združitvijo različnih znanstvenih disciplin: dermatologija, fizika, lastnosti površin, sestavine naravnega in sinteznega izvora, biotehnologija, nanotehnologija idr.
* znanja o kozmetičnih sestavinah za čiščenje, nego, lepšanje, odišavljanje telesa idr, in razumevanje njihove aktivne vloge na koži oz. telesnih površinah kot so želeno, škodljivo in toksično delovanje
* razumevanje sestave in funkcije klasičnih in naprednih kozmetičnih izdelkov
* sposobnost načrtovanja in razvoja kozmetičnega izdelka, optimiranje tehnoloških postopkov izdelave s prenosom teoretičnega znanja v prakso
* sposobnost vrednotenja kozmetičnih izdelkov po fizikalnih, kemičnih in mikrobioloških parametrih z vidika zagotavljanja kakovosti in varnosti kozmetičnih izdelkov ter določanja njihove učinkovitosti z uporabo klasičnih in sodobnih tehnik in veščin, ki jih narekujejo EU smernice (in vitro testiranja, biometrologija, senzorično vrednotenje idr.)
* razumevanje ter sposobnost dopolnjevanja zakonodajnih predpisov s kozmetičnimi proizvodi in storitvami na področju Slovenije v skladu z EU ter zmožnost oblikovanja smernic za ustreznejši nadzor na tržišču
* razumevanje sodobnih pristopov marketinga v kozmetiki; razvoj izdelka v skladu s povpraševanjem na tržišču in dodano vrednostjo, oglaševanje in trženje kozmetičnih proizvodov, pristopi za ohranjanje konkurenčnosti, vodenje sprejemljivosti izdelka na tržišču, stroškovne učinkovitosti idr.

## Pogoji za vpis

V prvostopenjski univerzitetni študijski program Kozmetologija se lahko vpiše:

a) kdor je opravil splošno maturo,

b) kdor je opravil poklicno maturo v programih srednjega strokovnega izobraževanja oziroma tehniškega izobraževanja: farmacevtski tehnik, hortikulturni tehnik, kemijski tehnik, kozmetični tehnik, naravovarstveni tehnik, okoljevarstveni tehnik, tehnik laboratorijske biomedicine, veterinarski tehnik, zdravstvena nega, zobotehnik, živilsko prehranski tehnik in izpit iz splošne mature iz predmeta biologija, kemija, fizika ali biotehnologija; če je kandidat ta predmet že opravil na poklicni maturi, pa iz kateregakoli predmeta splošne mature; izbrani predmet ne sme biti predmet, ki ga je že opravil na poklicni maturi.

c) kdor je pred 1. 6. 1995 končal katerikoli štiriletni srednješolski program.

Vsi kandidati morajo izkazati znanje slovenskega jezika na ravni B2 glede na skupni evropski referenčni okvir za jezike (CEFR) z ustreznim potrdilom.

Ustrezna dokazila o izpolnjevanju tega vpisnega pogoja so:

* potrdilo o opravljenem izpitu iz slovenskega jezika na ravni B2 ali enakovredno potrdilo,
* spričevalo o zaključeni osnovni šoli v Republiki Sloveniji ali o zaključeni tuji osnovni šoli s slovenskim učnim jezikom,
* maturitetno spričevalo ali spričevalo zadnjega letnika izobraževalnega programa srednjega strokovnega izobraževanja, iz katerega je razviden opravljen predmet Slovenski jezik,
* spričevalo o zaključenem dvojezičnem (v slovenskem in tujem jeziku) srednješolskem izobraževanju ali o zaključenem tujem srednješolskem izobraževanju s slovenskim učnim jezikom,
* diploma o pridobljeni izobrazbi na visokošolskem zavodu v Republiki Sloveniji v študijskem programu in potrdilo (izjava), da je kandidat opravil program v slovenskem jeziku.

Kandidati, ki opravljajo (so opravili) splošno maturo ali poklicno maturo v Republiki Sloveniji, ne pošiljajo dokazila o znanju slovenskega jezika; zahtevani podatek visokošolski prijavno–informacijski službi sporoči Državni izpitni center.

## Merila za izbiro ob omejitvi vpisa

kandidati iz točk a) in c) izbrani glede na:

* splošni uspeh pri splošni maturi oziroma zaključnem izpitu                              60 % točk,
* splošni uspeh v 3. in 4. letniku                                                                           40 % točk;

kandidati iz točke b) izbrani glede na:

* splošni uspeh pri poklicni maturi                                                                       40 % točk,
* splošni uspeh v 3. in 4. letniku                                                                           40 % točk,
* uspeh pri predmetu splošne mature                                                                    20 % točk.

## Merila za priznavanje znanja in spretnosti, pridobljenih pred vpisom v program

Na prošnjo kandidata poda Komisija za študijske zadeve senatu predlog za priznanje znanj in sposobnosti, ki jih je kandidat pridobil pred vpisom v študijski program in se lahko uveljavijo v študijskem programu Kozmetologija kot opravljena študijska obveznost. Opravljen izpit iz tujega jezika se tako npr. prizna v sklopu splošno izbirnih predmetov v 2. ali 3. letniku.

## Načini ocenjevanja

Načini ocenjevanja so skladni s [Statutom UL](https://www.uni-lj.si/o_univerzi_v_ljubljani/organizacija__pravilniki_in_porocila/predpisi_statut_ul_in_pravilniki/2017021011415809/) in navedeni v učnih načrtih.

## Pogoji za napredovanje po programu

VPIS IZ 1. → 2. LETNIK

Za napredovanje v 2. letnik mora študent/ka v celoti opraviti študijske obveznosti, predpisane s programom in učnimi načrti v obsegu 60 KT za 1. letnik.

VPIS IZ 2. → 3. LETNIK

Za napredovanje v 3. letnik mora študent/ka v celoti opraviti študijske obveznosti, predpisane s programom in učnimi načrti v obsegu 55 KT za 2. letnik.

Za ponavljanje morajo biti opravljene obveznosti v obsegu 30 ECTS.

## Pogoji za prehajanje med programi

Prehodi med programi so usklajeni z Merili za prehode med študijskimi programi.

Pri prehodih med programi se upoštevajo naslednja merila:
-    izpolnjevanje pogojev za vpis v novi študijski program,
-    obseg razpoložljivih mest,
-    letniki ali semestri v prejšnjem študijskem programu, v katerih je študent opravil vse študijske obveznosti, in ki se lahko priznajo v celoti,
-    minimalno število letnikov ali semestrov, ki jih mora študent opraviti, če želi diplomirati v novem programu.

a.)    Prehodi med študijskimi programi univerzitetne izobrazbe znotraj UL
Študentje iz univerzitetnih programov 1. stopnje UL iz naravoslovnih, medicinskih/zdravstvenih ali biotehničnih usmeritev se lahko prepišejo v 2. letnik univerzitetnega programa Kozmetologija v primeru, da so v vpisanem programu opravili študijske obveznosti v obsegu 60 ECTS. Komisija za študijsko področje lahko študentu predpiše manjkajoče obveznosti za 1. letnik univerzitetnega študijskega programa Kozmetologija in roke v katerih jih mora izpolniti.

b.) Prehodi iz višješolskih študijskih programov
Direktni prehodi študentov iz višješolskih študijskih programov niso predvideni.

c.) Prehodi med študijskimi programi visokošolske strokovne izobrazbe znotraj UL
Direktni prehodi študentov iz visokošolskih študijskih programov članic UL niso predvideni.

d.) Prehodi med študijskimi programi drugih univerz
Na univerzitetni študijski program kozmetologija se lahko v drugi ali višji letnik vpiše študent univerzitetnega programa kozmetologija ali sorodnega programa z druge univerze pod pogojem, da izpolnjuje pogoje za vpis v višji letnik po študijskem programu, v katerem je vpisan. Nadaljevanje študija mu odobri Senat FFA na predlog Komisije za študijsko področje, ki mu določi tudi letnik, v katerega se lahko vpiše in eventualne diferencialne izpite ali druge obveznosti in roke, v katerih jih mora izpolniti.

e.) Prehodi med programi FFA
Študent enovitega magistrskega študija Farmacija ali univerzitetnega študija Laboratorijska biomedicina se lahko v primeru, da je na tem programu opravil študijske obveznosti v obsegu 60 ECTS, prepiše v drugi letnik univerzitetnega programa Kozmetologija. Komisija za študijsko področje študentu predpiše manjkajoče obveznosti za 1. letnik univerzitetnega študijskega programa Kozmetologija in roke, v katerih jih mora izpolniti.

f.) Prehajanje dosedanji – novi program
Univerzitetni študijski program Kozmetologija je nov program.

## Pogoji za dokončanje študija

Za dokončanje študija in pridobitev naslova diplomirani kozmetolog (UN) / diplomirana kozmetologinja (UN) je pogoj, da kandidat/ka uspešno opravi vse s programom določene študijske obveznosti v skupnem obsegu 180 ECTS.

## Pogoji za dokončanje posameznih delov programa, če jih program vsebuje

Univerzitetni študijski program Kozmetologija ne vsebuje delov, ki jih je mogoče posamezno zaključiti.

## Strokovni oz. znanstveni ali umetniški naslov (moški)

* diplomirani kozmetolog (UN)

## Strokovni oz. znanstveni ali umetniški naslov (ženski)

* diplomirana kozmetologinja (UN)

## Strokovni oz. znanstveni ali umetniški naslov (okrajšava)

* dipl. kozmet. (UN)

## Strokovni oz. znanstveni ali umetniški naslov (poimenovanje v angleškem jeziku in okrajšava)

(ni podatka)

# Predmetnik študijskega programa s predvidenimi nosilkami in nosilci predmetov

### 1. letnik

|  |  |  |
| --- | --- | --- |
|  | Kontaktne ure |  |
|  | Šifra UL | Ime | Nosilci | Predavanja | Seminarji | Vaje | Klinične vaje | Druge obl. štud. | Samostojno delo | Ure skupaj | ECTS | Semestri | Izbirni |
| 1. | 0038323 | Splošna in organska kemija | Iztok Turel, Jernej Iskra | 75 | 60 | 0 | 0 | 0 | 195 | 330 | 11 | Celoletni | ne |
| 2. | 0038325 | Kozmetični izdelki I | Alenka Zvonar Pobirk | 120 | 15 | 90 | 0 | 0 | 345 | 570 | 19 | Celoletni | ne |
| 3. | 0038247 | Fizika | Natan Osterman | 60 | 0 | 30 | 0 | 0 | 120 | 210 | 7 | 1. semester | ne |
| 4. | 0038249 | Anatomija in histologija | Erika Cvetko | 30 | 0 | 30 | 0 | 0 | 90 | 150 | 5 | 1. semester | ne |
| 5. | 0038251 | Matematika s statistiko | Roman Drnovšek | 45 | 0 | 30 | 0 | 0 | 75 | 150 | 5 | 1. semester | ne |
| 6. | 0038252 | Uvod v kozmetologijo | Mirjana Gašperlin | 45 | 15 | 0 | 0 | 0 | 90 | 150 | 5 | 1. semester | ne |
| 7. | 0038327 | Celična biologija z genetiko | Tomaž Bratkovič | 60 | 15 | 30 | 0 | 0 | 135 | 240 | 8 | 2. semester | ne |
|  | Skupno | 435 | 105 | 210 | 0 | 0 | 1050 | 1800 | 60 |  |

### 2. letnik

|  |  |  |
| --- | --- | --- |
|  | Kontaktne ure |  |
|  | Šifra UL | Ime | Nosilci | Predavanja | Seminarji | Vaje | Klinične vaje | Druge obl. štud. | Samostojno delo | Ure skupaj | ECTS | Semestri | Izbirni |
| 1. | 0038332 | Kozmetični izdelki II | Pegi Ahlin Grabnar | 75 | 60 | 45 | 0 | 0 | 270 | 450 | 15 | Celoletni | ne |
| 2. | 0038254 | Biokemija | Bojan Doljak | 30 | 15 | 15 | 0 | 0 | 90 | 150 | 5 | 1. semester | ne |
| 3. | 0038257 | Embalaža in stabilnost | Ilija German Ilić | 30 | 15 | 15 | 0 | 0 | 90 | 150 | 5 | 1. semester | ne |
| 4. | 0038260 | Osnove dermatologije | Mateja Starbek Zorko | 40 | 20 | 0 | 0 | 0 | 90 | 150 | 5 | 1. semester | ne |
| 5. | 0038262 | Informatika v kozmetologiji | Albin Kristl | 15 | 30 | 0 | 0 | 0 | 45 | 90 | 3 | 1. semester | ne |
| 6. | 0038258 | Imunologija kože z imunokemijo | Martina Gobec | 30 | 15 | 15 | 0 | 0 | 90 | 150 | 5 | 2. semester | ne |
| 7. | 0038256 | Toksikologija | Marija Sollner Dolenc | 45 | 15 | 0 | 0 | 0 | 90 | 150 | 5 | 2. semester | ne |
| 8. | 0038259 | Kozmetične sestavine naravnega izvora | Nina Kočevar Glavač | 30 | 15 | 15 | 0 | 0 | 90 | 150 | 5 | 2. semester | ne |
| 9. | 0038261 | Instrumentalna analiza v kozmetiki | Janez Ilaš | 45 | 15 | 30 | 0 | 0 | 120 | 210 | 7 | 2. semester | ne |
| 10. | 0111808 | Izbirni predmet |  | 30 | 15 | 0 | 0 | 15 | 90 | 150 | 5 | 2. semester | da |
|  | Skupno | 370 | 215 | 135 | 0 | 15 | 1065 | 1800 | 60 |  |

### 2. letnik, izbirni predmeti

|  |  |  |
| --- | --- | --- |
|  | Kontaktne ure |  |
|  | Šifra UL | Ime | Nosilci | Predavanja | Seminarji | Vaje | Klinične vaje | Druge obl. štud. | Samostojno delo | Ure skupaj | ECTS | Semestri | Izbirni |
| 1. | 0038239 | Prehranska dopolnila  | Samo Kreft | 30 | 15 | 0 | 0 | 15 | 90 | 150 | 5 | 2. semester | da |
| 2. | 0038240 | Strokovna angleščina  | Donald Francis Reindl | 30 | 15 | 0 | 0 | 15 | 90 | 150 | 5 | 2. semester | da |
| 3. | 0082497 | Mikrobiologija | Eva Ružić-Sabljić | 30 | 15 | 0 | 0 | 15 | 90 | 150 | 5 | 2. semester | da |
| 4. | 0105624 | Toksikologija kozmetičnih sestavin | Marija Sollner Dolenc | 30 | 15 | 0 | 0 | 15 | 90 | 150 | 5 | 2. semester | da |
| 5. | 0105626 | Koža in presnovne motnje | Nataša Karas Kuželički | 30 | 15 | 0 | 0 | 15 | 90 | 150 | 5 | 2. semester | da |
| 6. | 0105627 | Reaktivni intermediati v koži in antioksidanti | Janez Mravljak | 30 | 15 | 0 | 0 | 15 | 90 | 150 | 5 | 2. semester | da |
| 7. | 0105628 | Celične in tkivne kulture | Irena Mlinarič Raščan | 30 | 15 | 0 | 0 | 15 | 90 | 150 | 5 | 2. semester | da |
| 8. | 0105629 | Fiziologija | Žarko Finderle | 30 | 15 | 0 | 0 | 15 | 90 | 150 | 5 | 2. semester | da |
| 9. | 0105657 | Kozmetološka kemija  | Janez Mravljak | 45 | 15 | 0 | 0 | 0 | 90 | 150 | 5 | 2. semester | da |
| 10. | 0105659 | Nutrikozmetika rastlinskega izvora | Nina Kočevar Glavač | 45 | 15 | 0 | 0 | 0 | 90 | 150 | 5 | 2. semester | da |
| 11. | 0105661 | Podjetništvo v kozmetologiji  | Mitja Kos | 30 | 15 | 0 | 0 | 0 | 105 | 150 | 5 | 2. semester | da |
| 12. | 0105667 | Uvod v zdravila | Mojca Kerec Kos | 45 | 15 | 0 | 0 | 0 | 90 | 150 | 5 | 2. semester | da |
| 13. | 0113402 | Kozmetika v športu | Edvin Dervišević | 30 | 15 | 0 | 0 | 15 | 90 | 150 | 5 | 2. semester | da |
|  | Skupno | 435 | 195 | 0 | 0 | 135 | 1185 | 1950 | 65 |  |

### 3. letnik

|  |  |  |
| --- | --- | --- |
|  | Kontaktne ure |  |
|  | Šifra UL | Ime | Nosilci | Predavanja | Seminarji | Vaje | Klinične vaje | Druge obl. štud. | Samostojno delo | Ure skupaj | ECTS | Semestri | Izbirni |
| 1. | 0038263 | Nanotehnologija v kozmetologiji | Špela Zupančič | 60 | 0 | 30 | 0 | 0 | 150 | 240 | 8 | 1. semester | ne |
| 2. | 0038264 | Vrednotenje kozmetičnih izdelkov | Alenka Zvonar Pobirk | 45 | 30 | 15 | 0 | 0 | 120 | 210 | 7 | 1. semester | ne |
| 3. | 0038265 | Biotehnologija v kozmetologiji | Mojca Lunder | 30 | 15 | 15 | 0 | 0 | 90 | 150 | 5 | 1. semester | ne |
| 4. | 0038345 | Zagovor diplomskega dela  | Albin Kristl | 0 | 0 | 0 | 0 | 15 | 135 | 150 | 5 | 1. semester | ne |
| 5. | 0111798 | Izbirni predmet I |  | 45 | 15 | 0 | 0 | 0 | 90 | 150 | 5 | 1. semester | da |
| 6. | 0111799 | Izbirni predmet II |  | 30 | 15 | 0 | 0 | 15 | 90 | 150 | 5 | 1. semester | da |
| 7. | 0038266 | Pojavi na mejnih površinah | Odon Planinšek | 45 | 15 | 30 | 0 | 0 | 150 | 240 | 8 | 2. semester | ne |
| 8. | 0038267 | Individualno projektno delo  | Mirjana Gašperlin | 0 | 2 | 0 | 0 | 98 | 410 | 510 | 17 | 2. semester | ne |
|  | Skupno | 255 | 92 | 90 | 0 | 128 | 1235 | 1800 | 60 |  |

### 3. letnik, izbirni predmeti

|  |  |  |
| --- | --- | --- |
|  | Kontaktne ure |  |
|  | Šifra UL | Ime | Nosilci | Predavanja | Seminarji | Vaje | Klinične vaje | Druge obl. štud. | Samostojno delo | Ure skupaj | ECTS | Semestri | Izbirni |
| 1. | 0038241 | Celične in tkivne kulture | Irena Mlinarič Raščan | 30 | 15 | 0 | 0 | 15 | 90 | 150 | 5 | 1. semester | da |
| 2. | 0038242 | Koža in presnovne motnje | Nataša Karas Kuželički | 30 | 15 | 0 | 0 | 15 | 90 | 150 | 5 | 1. semester | da |
| 3. | 0038243 | Reaktivni intermediati v koži in antioksidanti | Janez Mravljak | 30 | 15 | 0 | 0 | 15 | 90 | 150 | 5 | 1. semester | da |
| 4. | 0038244 | Toksikologija kozmetičnih sestavin | Marija Sollner Dolenc | 30 | 15 | 0 | 0 | 15 | 90 | 150 | 5 | 1. semester | da |
| 5. | 0038238 | Fiziologija | Žarko Finderle | 30 | 15 | 0 | 0 | 15 | 90 | 150 | 5 | 1. semester | da |
| 6. | 0105630 | Prehranska dopolnila  | Samo Kreft | 30 | 15 | 0 | 0 | 15 | 90 | 150 | 5 | 1. semester | da |
| 7. | 0105633 | Strokovna angleščina  | Donald Francis Reindl | 30 | 15 | 0 | 0 | 15 | 90 | 150 | 5 | 1. semester | da |
| 8. | 0105635 | Mikrobiologija | Eva Ružić-Sabljić | 30 | 15 | 0 | 0 | 15 | 90 | 150 | 5 | 1. semester | da |
| 9. | 0105658 | Kozmetološka kemija  | Janez Mravljak | 45 | 15 | 0 | 0 | 0 | 90 | 150 | 5 | 1. semester | da |
| 10. | 0105660 | Nutrikozmetika rastlinskega izvora | Nina Kočevar Glavač | 45 | 15 | 0 | 0 | 0 | 90 | 150 | 5 | 1. semester | da |
| 11. | 0105662 | Podjetništvo v kozmetologiji  | Mitja Kos | 30 | 15 | 0 | 0 | 0 | 105 | 150 | 5 | 1. semester | da |
| 12. | 0105668 | Uvod v zdravila | Mojca Kerec Kos | 45 | 15 | 0 | 0 | 0 | 90 | 150 | 5 | 1. semester | da |
| 13. | 0113403 | Kozmetika v športu | Edvin Dervišević | 30 | 15 | 0 | 0 | 15 | 90 | 150 | 5 | 1. semester | da |
|  | Skupno | 435 | 195 | 0 | 0 | 135 | 1185 | 1950 | 65 |  |

20. 1. 2025